b"\n_START_ARTICLE_\nCau del Cargol\n_START_SECTION_\nContinguts\n_START_PARAGRAPH_\nLes conquilles que es poden veure al Cau del Cargol s\xc3\xb3n de mol\xc2\xb7luscs terrestres, marins i d'aigua dol\xc3\xa7a o salobre. Igual com passa a la natura, la major part d'esp\xc3\xa8cies de la col\xc2\xb7lecci\xc3\xb3 s\xc3\xb3n marines. Les conquilles s'exposen agrupades amb criteri biogeogr\xc3\xa0fic. Aix\xc3\xad, s'agrupen en 16 zones zoogeogr\xc3\xa0fiques marines definides ja al segle XIX per S.P. Woodward, ge\xc3\xb2leg i professor d'hist\xc3\xb2ria natural, en els seus estudis de malacologia. Aquestes regions basades en la zoogeografia estan caracteritzades per la pres\xc3\xa8ncia de determinades esp\xc3\xa8cies que els donen unitat i alhora les diferencien d'altres zones. El criteri geogr\xc3\xa0fic d'agrupaci\xc3\xb3 dels exemplars exposats afavoreix la contemplaci\xc3\xb3 de l'exposici\xc3\xb3 com un viatge per tot el m\xc3\xb3n a trav\xc3\xa9s de les conquilles._NEWLINE_A la mateixa sala on s'exposen les conquilles hi ha vuit plafons permanents que conviden a reflexionar sobre el m\xc3\xb3n de la forma i el color a la natura._NEWLINE_En els plafons s'hi pot llegir que el m\xc3\xb3n de la forma i el color no existeix ni es pot comprendre sense l'\xc3\xa0mbit invisible dels camps d'energia. Alhora, conviden a reflexionar sobre la nostra manera de percebre el m\xc3\xb3n i la relaci\xc3\xb3 entre el m\xc3\xb3n de l'energia i l'\xc3\xa0mbit de la consci\xc3\xa8ncia."